cyanic-selkie/wikianc huggingface dataset:
Litium
Isotope
Litium-7 is een van die oerelemente (geproduseer deur die groot knal nukleosintese). Litiumisotope skei van mekaar tydens 'n wye verskeidenheid natuurlike prosesse, insluitend mineraalvorming (chemiese presipitasie), metabolisme, ioonuitruiling (Li ruil met magnesium en yster in oktahedrale liggings in kleiminerale, waar Li-6 voorkeur geniet bo Li-7), hiperfiltrasie en rotsverandering.
Adolf Loos
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Xileen
Isomerie
Daar bestaan drie isomere wat orto- (o-), meta- (m-) en para-xileen (p-xileen) genoem word. Die IUSTC name is 1,2-dimetielbenseen (orto), 1,3-dimetielbenseen (meta) en 1,4-dimetielbenseen (para). Die orto-vorm het die twee metielsubstituente as bure aan die benseenring. Die meta-vorm het dit een posisie verder en in die para-vorm is die metielgroepe aan teenoorliggende kante van die ring. Mengsels van xilene word as oplosmiddel gebruik, maar hulle kan ook geskei word, omdat hulle fisiese eienskappe effens verskil.
Industriële produksie
Xileen word vervaardig deur metilering van tolueen en trimetielbenseen. Kommersiële of laboratoriumgraad xileen wat geproduseer word bevat gewoonlik ongeveer 40-65% m-xileen en tot 20% o-xileen, p-xileen en etielbenseen. Die verhouding isomere kan verander word om die gewenste p-xileen te bevoordeel deur gebruik van die UOP-Isomar-proses of deur transalkilering van xileen met homself of trimetielbenseen. Hierdie omskakelings word deur zeoliete gekataliseer.
Callyspongia ecklonia
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1981 deur Hoshino.
Byz
In 2005 het hy sy eerste Sweedstalige album Når toppen av botten i en sjuttis vrygestel. Die enkelsnit "Karatefylla" van sy mees onlangse album Fett av dig het een van sy gewildste snitte geword.
Volksraad van die Zuid-Afrikaansche Republiek
Samestelling van die Volksraad
Die Volksraad van die ZAR is in 1890 in twee kamers verdeel om die Boere beheer te gee oor staatsaangeleenthede, terwyl "buitelanders" (hoofsaaklik in die mynbedryf) steeds 'n sê kon hê in plaaslike aangeleenthede. Dis gedoen om Britse klagtes te vermy. Hierdie tweekamerwetgewing het bestaan uit 'n Tweede Volksraad wat alle wit mans van 16 of ouer stemreg gegee het, en 'n Eerste Volksraad (die hoogste regeringsvlak in beheer van staatsbeleid) wat stemreg aan persone bo 30 met permanente eiendoms- en verblyfreg gegee het.
Sex (toneelstuk)
Benewens die ses toneelstukke wat sy geskryf het, het Mae West ook die draaiboek vir meeste van haar films geskryf.
Callyspongia elastica
Callyspongia elastica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Rooistreep-blennie
Identifikasie
Die vis word tot 12cm lank. Die vis donkerbruin met 'n skarlaken heuningnes-tipe patroon op die kop wat verander na strepe en kolle op die lyf. Daar is 'n rooi ring om die oë en kort tentakels op die nek. Groter volwasse visse is donkergroen tot swart van kleur ook met die heuningnes patrone teenwoordig.
Watersuiwering
Watersuiwering omvat verskeie prosesse om gevaarlike en ander ongewenste stowwe uit besoedelde waterbronne te verwyder.
Watersuiwering-oplossings
Verskeie oplossings is oor die jare ontwikkel en verfyn om water te suiwer. Die verwagting is dat nuwe suiweringsmetodes ook in die toekoms in gebruik geneem sal word en dat die bestuur van skaars waterbronne as prioriteit sal toeneem.
Ontsouting
Versoutingsknelpunte is ook reeds geïdentifiseer en strategieë bedink om die groeiende versoutingsprobleme hok te slaan. Dit kan verwag word dat nywerhede toenemend verantwoordelik gehou sal word vir versouting en ontsouting sal moet verseker wanneer ontsouting kostedoeltreffend gedoen kan word.
Holocaust
Die Sjoa was 'n volksmoord waartydens Adolf Hitler se Nazi-Duitsland en sy medewerkers sowat ses miljoen Jode uitgewis het. Die slagoffers het sowat een miljoen kinders ingesluit en verteenwoordig sowat tweederdes van die nege miljoen Jode wat in Europa gebly het. Sommige definisies van die Holocaust sluit nog verder die bykomende vyf miljoen nie-Jode in, wat ook slagoffers van die Nazis se massamoorde was. Dit bring die getal slagoffers dan op elf miljoen te staan. Die moorde is regdeur Nazi- Duitsland en gebiede wat deur die Nazis beset was, gepleeg.
Etimologie en gebruik van die term
Die term holocaust is afgelei van die Griekse woord, holókauston, wat verwys na 'n diereoffer aan 'n god waar die hele (olos) offerdier heeltemal verbrand (kaustos) word.
Overbergsuikerbos
In Engels staan dit as die Linear-leaf sugarbush bekend.
Madeiraeilande
Eilande en eilandjies
Die belangrikste eilande in die outonome gebied van Madeira is:
Besproeiing
Mikrobesproeiing
Mikrobesproeiingstelsels sluit drup- en mikrospuitstelsels in. Hulle verskil van sprinkelstelsels deurdat die water in klein hoeveelhede op 'n gereelde grondslag naby die plant se wortels toegedien word.
Impak
Besproeiing veroorsaak verdere 'n styging in watertafel wat soute na die grondoppervlak kan laat styg. Hierdie soute kan akkumuleer tot 'n vlak waar die soutgehalte te hoog is vir plantegroei en organismes om te oorleef.
Tuileries-paleis
Die Tuileries-paleis (Frans: Palais des Tuileries) was ’n koninklike paleis in Parys wat op die regteroewer van die Seinerivier geleë was. Dit was die Paryse woning van die meeste Franse monarge, van Hendrik IV tot Napoleon III, totdat dit in 1871 in onluste verwoes is.
Haarlem, Nederland
Harlem, Manhattan
Teen die 20ste eeu het dié woonbuurt van Manhattan 'n lewendige sentrum van die Afro-Amerikaanse kultuur in New York en die VSA geword.
Bloublasie
Habitat
P. utriculus is minder versprei as die groter P. physalis, maar is die mees-algemene spesie op die Australiese kus. Dit word ook gevind in die water om Hawaii, waar dit genoem word ‘ili mane‘o of "palalia".
Grady Sutton
Grady Sutton (5 April 1906 – 17 September 1995) was 'n Amerikaanse akteur. Hy was bekend vir sy rolle in die rolprente Hot Saturday (1932), Alice Adams (1935), Waikiki Wedding (1937), en The Bank Dick (1940).
Samuel Beckett
Beknopte biografie
Samuel Barclay Beckett is op 13 April 1906 in Foxrock, Dublin in Ierland gebore. Van 1923 tot 1927 studeer hy Frans, Italiaans en Engels aan die Trinity-kollege in Dublin. Kort daarna word hy as leraar in Parys aangeneem. Daar ontmoet hy James Joyce, wat 'n enorme invloed op hom gehad het. Beckett skryf sy eie verhale terwyl hy Joyce se sekretaris was. In 1929 publiseer hy sy eerste werk, 'n kritiese essay wat deur Joyce verdedig is. Sy eerste kortverhaal, Assumption, is in dieselfde jaar gepubliseer. In 1930 wen hy 'n literatuurprys met sy gedig, Whoroscope, wat hoofsaaklik oor René Descartes handel, wat ook 'n invloed op sy skryfwerk gehad het.
Rhodes' Cottage
In die museum word persoonlike aandenkings van Rhodes uitgestal wat sy rol in Afrika in 'n bepaalde lig stel. Daar is foto's, koerantuitknipsels, spotprente, 'n model van die Groot Gat in Kimberley en 'n diorama van die Matoppo Heuwels in Zimbabwe.
Samuel Beckett
Beknopte biografie
Beckett word beroemd met sy toneelstuk En attendant Godot (uitgegee in 1952), wat in 1955 as Waiting for Godot (Afrikaans: "Wag vir Godot") vertaal is. Die stuk ontvang aanvanklik slegte kritiek, maar word met tyd al hoe meer gewild. Dieselfde het met sy stuk Endgame gebeur.
Rhodes' Cottage
In 1932 dra die Rhodes Trustees die huis oor aan die regering van Noord-Rhodesië (tans Zambië). Op hul beurt skenk hulle dit in 1937 aan die Stad Kaapstad en word dit beheer deur die Historiese Vereniging van Muizenberg. Die jaar daarop is die huis tot nasionale gedenkwaardigheid verklaar.
Ho Chi Minh-stad
Ho Chi Minh-stad is 'n ekonomiese en finansiële sentrum en speel 'n belangrike rol in die land se kulturele en wetenskaplike ontwikkeling. Dit is naby die Mekongrivier-delta geleë. Die middestad is aan die oewer van die Saigonrivier geleë, 60 km wes van die Suid-Chinese See en 1 760 km (1 094 myl) suid van Hanoi. Die Landmark 81 en Bitexco Financial Tower is wolkekrabbers in die stad.
Northumberland
In die 18de eeu, onder die heerskappy van die Huis van Hannover, het 'n periode van vrede en ekonomiese welvaart in Northumberland begin, soos weerspieël word deur die uitgestrekte landgoedere van adellikes en die industriële opswaai van Tyneside.
Kaasburger
Bedieningswisselvorme
Die bestanddele wat op die kaasburgers gebruik word, wissel op dieselfde wyse as wat die verskeidenheid soorte hamburgers van plek tot plek verskil.
Bar Paly
Bar Paly (gebore 29 April 1982) is 'n Amerikaanse aktrise. Sy is bekend vir haar rolle in die rolprente The Ruins (2008), Pain & Gain (2013), Non-Stop (2014), en Million Dollar Arm (2014).
James Daly (akteur)
James Daly (23 Oktober 1918 – 3 Julie 1978) was 'n Amerikaanse akteur. Hy was bekend vir sy rolle in die rolprente Planet of the Apes (1968) en The Big Bounce (1969), en in die televisiereeks Star Trek (1966).
Twerskajastraat
Vroeër is na Twerskaja dikwels verwys as die "Tsarestraat" - Russiese heersers wat amptelike besoeke aan Moskou gebring of om ander redes vanuit die nuwe hoofstad Sint Petersburg na die Moskwametropool gereis het, het Moskou op Twerskaja binnegekom - so ook Pieter die Grote. Vir die gerieflikheid van tsare was Twerskaja een van die eerste steen-geplaveide strate in Moskou.
Theo Engelenberg
Lewe en werk
Theo Engelenberg is op 2 Maart 1901 in Pretoria gebore. Hier gaan hy skool aan die Oost-Eind-Skool, waar hy in 1920 matrikuleer. Hierna leer hy as apteker en ondergaan sy praktiese opleiding by die Tudor Pharmacy in Pretoria, waarna hy in 1925 die finale eksamen aflê en as apteker kwalifiseer.
Rievaulx-abdy
Grondlegging
Rievaulx Abbey is in 1132 deur twaalf monnike van Clairvaux Abbey as ’n sendingmiddelpunt gestig, met die doel om die kolonie in die noorde van Engeland en Skotland te bedien. Dit is die eerste Cisterciaanse abdy wat in die noorde tot stand gekom het. Met verloop van tyd het dit een van die bekendste en grootste Cisterciaanse kloosters van Yorkshire, naas die Fountains Abbey, geword. Die afgeleë ligging was heel gepas vir die Cisterciane, juis omrede hulle ’n streng gebedslewe wou onderhou, selfonderhoudend wou wees en so min as moontlik enige verbindinge met die buitewêreld wou gehad het. Walter Aspec, die beskermheer, het nóg ’n Cisterciaanse gemeente, genaamd Wardon Abbey, by Bedfordshire, op een van sy geërfde landgoed, op onwinsgewende onbeboude grond, gestig.
FT Brunswyk
FT Brunswyk    is 'n sportklub uit Brunswyk in die deelstaat Neder-Sakse in  Duitsland. Behalwe sokker, het die klub ook onder meer afdelings vir pluimbal, basketbal, vlugbal en gimnastiek.
Suiwelproduk
Kaas
In die 19de eeu het klein fabrieke egter ontstaan wat melk van plase in die omgewing verkry en kaas op groter skaal gemaak het. As gevolg van meganisering, beter vervoermiddele en 'n groter aanbod van melk het hierdie klein bedrywe tot die groot fabrieke van vandag gegroei. Afhangende van die kaassoort word die gehalte van die melk by die fabriek getoets en gepasteuriseer (dit word tot 'n hitte van 72 °C verhit en na ongeveer 16 sekondes baie vinnig afgekoel).
Die wei word dan afgetap. In die geval van cheddarkaas word die afgeskeide skifgedeeltes op 'n mat uitgesprei en in blokke gesny wat op mekaar gepak en gereeld omgedraai word, 'n proses wat as cheddarisering bekend staan. Die stukkies word omgedraai totdat dit groot blokke vorm, sout word dan bygevoeg en die skif word gemaal sodat die sout deeglik gemeng kan word. Daarna word die kaas in 'n kaasdoek toegedraai en weer gepars.
Botter
Botter is waarskynlik reeds 2 000 jaar v.C. gemaak. In die VSA is die eerste groot botterfabriek in 1871 opgerig, maar selfs toe is die melk nog 24 uur gelaat en die room dan afgeskep. Eers in 1877 is die eerste sentrifugale roomafskeier ontwerp en daarna het 'n Sweedse ingenieur, dr. Laval, die eerste roomafskeier wat deurlopend werk, ontwerp. Melk met 'n vetgehalte van 3,5 tot 4.5 % word vir die vervaardiging van botter gebruik.
Streke wat vir melkproduksie geskik is, is reeds ontgin en dit is nie wenslik om die getal melkkoeie ten koste van ander vee te vermeerder nie. Al moontlike oplossing om die probleme die hoof te bied, blyk 'n verhoging van die gemiddelde opbrengs per koei te wees. Die suiwelbedryf het ook in die jongste tyd te doen gekry met 'n ander probleem, wat 'n tendens van ons tyd geword het, naamlik plaasvervangers in die vorm van kunsroom, koffieverromers en ook (geel) margarien, wat in gewildheid toegeneem het. Hierdie tipe produkte bied dus inderdaad 'n uitdaging aan die suiwelbeheerliggame, nie net in Suid-Afrika nie, maar ook in die res van die wêreld.
Rabat
Rabat (Arabies: الرباط‎‎, ar-Ribaaṭ; Berbers: ⵕⵕⴱⴰⵟ Ṛṛbaṭ) is die hoofstad en tweede grootste stad van Marokko naas Casablanca. Dit is geleë in die noordweste van die land aan die Atlantiese kus aan die monding van die rivier Bou Regreg. Die stad het 'n militêre sentrum in die 12de eeu geword. Die bevolking is in 1984 op 556 000 geskat, maar teen 2008 was die skatting reeds meer as twee miljoen. Dit is ook die hoofstad van die streek Rabat-Salé-Zemmour-Zaer.
SpVgg Ansbach 09
SpVgg Ansbach 09 is 'n sportklub uit Ansbach in die deelstaat Beiere in Duitsland, veral bekend vir sy sokkerafdeling. Behalwe sokker, het die klub ook 'n afdeling vir karate.
Anna Enslin
Skryfwerk
Sy is veral bekend vir haar verhaal Kwart voor middernag, waarin sy die toestande in Europa net voor die Tweede Wêreldoorlog uitbeeld.
Eerbewyse
'n Straat in Bloemfontein is na haar vernoem.
NG gemeente Paulpietersburg
duimnael|regs|160px|Ds. R.J. de Beer, leraar van 1963 tot 1965 (sy eerste gemeente).
Giovanni Spadolini
Giovanni Spadolini (21 Junie 1925 - 4 Augustus 1994) was 'n Republikeinse Italiaanse politikus, die 44ste Eerste minister van Italië, die eerste sedert 1945 om nie lid van die Christelike Demokrasie te wees nie, en 'n koerantredakteur, joernalis en historikus.
Kaatialaïet
Kaatialaïet is 'n mineraal met chemiese formule Fe(H2AsO4)3·5H2O. Dit is 'n ferri-arsenaatmineraal wat in Finland aangetref word.
Giulio Andreotti
Andreotti het in talle ministeriële poste gedien, onder meer as Minister van Binnelandse Sake (1954 en 1978), Minister van Finansies (1955–58), Minister van Tesourie (1958–59), Minister van Verdediging (1959–66 en 1974), Minister van Planning and the Budget (1974–76) en Minister van Buitelandse Sake (1983–89) en was lewenslank 'n senator van 1991 tot sy dood in 2013. Hy was ook 'n joernalis en skrywer. Andreotti is soms Divo Giulio genoem (van die Latynse Divus Iulius, 'Goddelike Julius', 'n bynaam van Julius Caesar na sy postuum-verheerliking).
Phiri, Soweto
Die woord phiri beteken hiëna in die Sotho-taalfamilie.
Herman Charles Bosman
Gevangenisstraf
Intussen is sy moeder in 1925 weer getroud, hierdie keer met die welgestelde Ier William Russell. Hulle woon in Isipingostraat 19 in die voorstad Bellevue-Oos. Herman keer hierheen terug vir die Julie skoolvakansie. Wanneer hy op 18 Julie 1926 sy stiefbroer David Russell tydens ’n argument doodskiet, word hy in November 1926 ter dood veroordeel en gevange gehou in die Sentrale Gevangenis in Pretoria. Die gebeure wat gelei het tot die skietery is steeds onseker, maar dit wil voorkom asof David en Herman se broer Pierre geargumenteer het, waarna Herman ook betrokke geraak het. Hy is vir ’n ruk in die dodesel, maar word op 10 Januarie 1927 begenadig deur die Minister van Justisie (Tielman Roos) en sy vonnis versag tot tien jaar harde arbeid. Die eerste jaar in die gevangenis spandeer hy in die drukkerswinkel, waarna hy vir twee en ’n halwe jaar in die steengroewe werk. Hierna werk hy in die skrynwerkerswinkel en boekbindery. Op 15 Augustus 1930 word hy op parool vrygelaat. Hy spandeer na vrylating ’n paar weke op sy oom, Victor Malan, se plaas in Bronkhorstspruit en verhuis dan na Boksburg, waar hy ’n kort ruk by sy tante aanbly.
Daniel Pearson (akteur)
Daniel Pearson (gebore 16 Julie 1996) is 'n Engelse akteur. Hy is bekend vir sy rolle in die televisiereekse Emmerdale (1972), Tracy Beaker Returns (2010), The Dumping Ground (2013), en The Dumping Ground Survival Files (2014).
National Union of South African Students
Vroeë geskiedenis
Alhoewel die organisasie vir nie-gewelddadigheid gestaan het in sy opposisie teen Apartheid, was sommige voormalige senior lede verbonde aan die eerste gewelddadige weerstandsgroep teen apartheid, die African Resistance Movement.
Arnaldo Forlani
Arnaldo Forlani, OMI OESSH ( Italiaanse uitspraak: [arˈnaldo forˈlaːni]; gebore 8 Desember 1925) is 'n Italiaanse politikus wat van 18 Oktober 1980 tot 28 Junie 1981 as die 43ste Eerste minister van Italië gedien het. Hy het ook die amp van adjunkpremier, minister van buitelandse sake en minister van verdediging beklee.
Herman Charles Bosman
Tronkverhale
A cask of Jeripigo is ’n bundel met ’n keur uit sy rubrieke, wat voorheen meestal as gereelde rubrieke in Trek en The South African Opinion verskyn het. Dit bevat tipiese Bosman satire in sy ontleding van die lewe in Johannesburg, politieke gebeure en figure en aweregse kyk op die leefstyle van sy medeburgers. Sy eiesoortige humor is weer hier aanwesig, maar sy statuur as ernstige denker oor die verhoog- en rolprentkunste, inheemse Suid-Afrikaanse kultuur, skrywers, museums, die onluste in Johannesburg, boemelaars en vele ander interessante onderwerpe word ook belig. So gee hy duidelike blyke van sy besondere insig en vermoë om die sin van dinge te bepaal. Hierdie aanvanklike keur word later aansienlik uitgebrei in die universele uitgawe van sy werk. Soos te verwagte in rubrieke, waar die dwang van gereelde bydraes kan lei tot mindere werk, is hierdie werk ongelyk in gehalte.
Versamelbundels
Stephen Gray versorg ’n uitgawe van Bosman’s Johannesburg, waarin hy met die oog op die Johannesburgse eeufees van 1988 ’n aantal van Bosman se geskrifte oor hierdie stad saambundel. Die bundel bevat ’n aantal Voorkamer stories, essays en fragmente, waaronder ’n eenbedryfdrama. A Bosman treasury is ’n geïllustreerde bloemlesing wat van sy kortverhale, essays en gedigte bevat, terwyl Patrick Mynhardt in 2005 met die viering van sy eeufees ’n keur uit sy werke onder die titel Celebrating Bosman byeenbring.
Eerbewyse
Die Herman Charles Bosman Literêre Vereniging word in 1993 op Groot-Marico gestig, met ’n museum wat ingerig word in ’n replika van die skooltjie waar hy onderrig gegee het. ’n Bronsbeeld van die beeldhouer Johan Moolman is spesiaal vir hierdie museum gemaak. Hier hou hulle elke jaar in Oktober ’n fees om die skrywer te gedenk.
Bibliografie
Werke uit sy pen is:
Withalskraai
Geluid
Sy geroep is 'n falsetto "kraak" alhoewel hy soms ook dieper note laat hoor.
Regsprekende gesag van Malawi
Ondergeskikte Howe
Ander ondergeskikte howe is die Landdroshowe en die plaaslike tradisionele howe. Hierdie howe het spesifieke strafregtelike en siviele jurisdiksie, afhangende van hulle hiërargie, maar beskik uitdruklik oor geen jursidiksie in sake wat handel oor hoogverraad, moord of manslag nie.
Geskiedenis
Die tradisionele howe het vinnig 'n reputasie opgedoen as korrup en dat hulle Banda se politieke teenstanders vervolg het. Soos byvoorbeeld die hoë profiel verhore in 1976 van Albert Muwalo, Sekretaris-Generaal van die Malawiese Kongres Party en Focus Gwede, hoof van die polisie se spesiale taakmag, wat aangekla was vir die beweerde poging tot 'n sluipmoordaanval op Banda asook die 1983 hoogverraad verhoor van Orton Chirwa, wat Minister van Justisie was tot en met die Kabinet Krisis van 1964 en sy vrou, Vera Chirwa. In beide sake is onsamehangende bewyse toegelaat ten einde skuldigbevindings te verseker. Al vier die persone is tot die dood veroordeel op karige bewyse, maar uiteindelik is slegs Muwalo terreggestel.
Louis Meznarie
Op die Salon Moto Légende 2017, in Parys, het Louis Meznarie die laaste motorfietse in aantal NSU van die Osenat-veilingshuis verkoop. In onlangse jare het hy al minder beweeg, maar ons het dit altyd geniet om hom te vind en baie herinneringe uit te ruil.
Frank Daniels
Frank Daniels (15 Augustus 1856 – 12 Januarie 1935) was 'n Amerikaanse akteur.
Paralichthyidae
Die Sand-botvisse (Paralichthyidae) is 'n vis-familie van die orde Pleuronectiformes. Daar is sestien genera met 185 spesies in die familie. Drie van die spesies kom aan die Suid-Afrikaanse kus voor.
C.J. Langenhoven
Lewe en werk
Vanaf die begin van 1893 studeer hy aan die Victoria-Kollege (later die Universiteit van Stellenbosch). Sy doelwit was om hom in die regte te bekwaam, maar Stellenbosch het nog nie ’n regsfakulteit gehad nie. Hy het dus beplan om eers die B.A.-graad op Stellenbosch te verwerf en dan óf by die South African College in Kaapstad in te skryf óf deur selfstandige studie as prokureursklerk te kwalifiseer. Hy vind die universiteitslewe vervelig en aangesien dit indertyd onnodig was om klasse by te woon om eksamens af te lê, bly hy die hele 1894 op die plaas vir selfstandige studie. Sy besluit om tuis te bly is waarskynlik ook versterk deur sy begeerte om meer tyd saam met Helena de Vries deur te bring. Aanvanklik is hy ingeskryf vir Engels, Nederlands, Latyn, Grieks, Logika en Sielkunde, maar hy skryf nie eksamens in Grieks en Sielkunde nie, terwyl sy uitslae in die ander vakke nie besonder goed is nie. Hy besef dat hy leiding nodig het en keer dan die volgende jaar terug kampus toe, waar hy in Junie 1895 die B.A.-graad behaal. Op universiteit het hy ’n aktiewe aandeel aan die debatsvereniging. In 1893 lewer hy as eerstejaarstudent ’n rede oor “What shall be the future language of South Africa?” waarin hy aandui dat hy dink dat Engels die taalstryd sal wen, dat daar geen toekoms is vir Nederlands nie en dat Afrikaans op daardie tydstip nie die vermoë bied vir intellektuele opvoeding nie, omdat dit nie ’n letterkunde het nie en slegs ’n beperkte woordeskat bevat.
Rust-en-Vreugd
Rust-en-Vreugd in Buitenkantstraat is een van die weinige 18de-eeuse huise wat in Kaapstad oorgebly het. Dit is in 1940 tot nasionale gedenkwaardigheid verklaar en huisves nou 'n deel van die William Fehr-versameling.
C.J. Langenhoven
Lewe en werk
In 1913 word hy lid van die Zuid-Afrikaansche Akademie voor Taal, Letteren en Kunst en in Julie 1914 maak hy ’n drieledige voorstel aan die Akademievergadering in Bloemfontein. Hy stel onder andere voor dat die Akademie sy goedkeuring aan onderwys in Afrikaans gee, hulp verleen met die verskaffing van leermiddels in Afrikaans en ook ’n spellingkommissie aanstel om spelling in Afrikaans te standaardiseer. Hy lewer ook sy belangwekkende toespraak oor “Afrikaans as voertaal” by hierdie geleentheid en dit word later met spellingwysigings opgeneem in “Ons weg deur die wêreld” en ook deur P.J. Nienaber opgeneem in “Pleidooie in belang van Afrikaans Deel II”. Hierdie toespraak is ’n hoogtepunt in sy pleidooie vir Afrikaans en dit is opvallend hoe hy telkens die abstrakte en konkrete, teorie en praktyk, uitspraak en voorbeeld met mekaar afwissel en sy standpunt by herhaling aan die hand van illustrasies uit die eg-Afrikaanse werklikheid aan die toehoorder oordra. Langenhoven word hier verkies as lid van die eerste spellingkommissie, maar sy geografiese verwydering van die res van die kommissie lei daartoe dat hy geen werklike bydrae lewer nie en in 1915 nie herverkies word nie. Kort voor hierdie vergadering van die Akademie stel hy ook sy “Memorie aan die Afrikaanse Taalgenootskap” op, wat mede-onderteken word deur ’n aantal joernaliste wat daarop aandring om Afrikaans as medium vir hulle beriggewing te gebruik. Hierdie uitlaatklep vind hulle wanneer die Nasionale Pers op 18 Desember 1914 op Stellenbosch gestig word en die daaropvolgende stigting van Die Burger in Julie 1915. Baie van Langenhoven se boeke verskyn hierna by Nasionale Pers en vele bydraes van hom in Die Burger. Sarah Goldblatt verhuis in 1917 na Kaapstad en word daarna Langenhoven se skakelpersoon met die Nasionale Pers, wat sy onderhandelings met die uitgewers en die koerant behartig. Langenhoven se bande met hierdie groep versterk wanneer hy vanaf 24 April 1922 ’n gereelde weeklikse rubriek in Die Burger onder die titel “Aan stille waters” skryf, waarvoor hy dan ook ’n meer gereelde inkomste uit sy skryfwerk verkry. Langenhoven bedank in April 1925 uit die Akademie sonder opgaaf van redes, maar in ’n brief aan Sarah Goldblatt blyk dit dat hierdie bedanking geskied as gevolg van beide politieke oorwegings (weens die sterk teenwoordigheid van ondersteuners van die Suid-Afrikaanse Party) en literêre oorwegings (die oorheersing van letterkundiges wat hul studies in die buiteland afgehandel het en opvattings oor die letterkunde gehuldig het wat Langenhoven nie aanstaan nie).
Kortprosa
Twee bundels spookverhale, “Geeste op aarde” (1924) en “Die wandelende geraamte” (1930), word ook uitgegee. “Geeste op aarde” bevat agt verhale, waarin elke verhaal meegedeel word deur die persoon wat self in aanraking gekom het met die bonatuurlike verskynsels. In die bundel is daar dan direkte waarneming en afwisseling van styl en metode. Deur suggestiewe besonderhede word daarin geslaag om die illusie te versterk dat die spookgedaantes nie willekeurig uitgedagte verskrikkinge is nie, maar dwalende geeste met menslike eienskappe. Die “geeste” is feitlik altyd op ’n sending waarin hulle ingryp in mense se lewens en die impak op mense word dan belangriker as die verskynsel self. Die skrywer berei die spanning op meesterlike wyse voor en handhaaf dit normaalweg dwarsdeur die verhaal, totdat die ontknoping op gemotiveerde wyse bekend word. “Die Hangende Gedaantes” is ’n hoogtepunt van stemmingskepping. Hierin hou ’n vrolike groep studente in die maanlig piekniek wanneer hulle uitgelatenheid onderbreek word deur ’n ou reisiger, wat ’n spookstorie vertel. Kort na die komiese ontknoping volg die grieselige ontdekking van twee liggame wat in die skadu hang, wat die studentepret plotseling laat oorslaan tot angs. In ’n “Na-woord” tot hierdie bundel sit Langenhoven sy eie opvattinge oor geestesverskynings uiteen. P.C. Schoonees beskou hierdie knap vertelde spookstories as ’n welkome aanwins vir ons volksliteratuur
Leila Reitz
Gedurende die Tweede Wêreldoorlog was sy ’n ywerige werker wat gehelp het met die stigting van die Women’s Aviation Association, later die Woman’s Auxilliary Air Force, waarvan sy president was. Reitz was ’n goeie tennisspeelster en kaptein van die vrouetennisspan van Cambridge teen dié van Oxford. Haar ander belangstellings was tuinmaak, musiek, ou meubels en porselein. Sy het haar later jare as afgetredene in Kaapstad deurgebring.
C.J. Langenhoven
Jeugwerke
Verskeie kinder- en jeugboeke word ook deur hom geskryf, waarin hy hom op bekwame wyse inleef in die kindersiel. Van sy kinderversies is “Wiegeliedjie” een van die bekendstes, waar die moeder in kleutertaal haar kindjie aan die slaap sing. In “Die Eensame Hoop” maak hy gebruik van die allegoriese Vader Tyd en die nooientjie Hoop uit sy toneelstukke om die kinders die vroegste geskiedenis van Suid-Afrika te vertel. “Brolloks en Bittergal” is sy bekendste werk vir kinders, waarin hy daarin slaag om die kinders mee te voer na die wonderwêreld wat geskep is deur kunstenaars soos Grimm en Andersen. Hierdie boek beleef dan ook verskeie herdrukke. Die boek bevat vier stories (“Kappokkie”, “Die eensame huisie”, “Die houtboskinders” en “Bertie van die Groot Karo”) met ooreenstemmende karakters wat in die eerste drie verhale optree en die twee mensvreters, Brolloks en Bittergal, in die eerste en laaste storie. Die aksie speel deurentyd af in Langenhoven se bekende wêreld: die Grasveld, die gebied tussen die berge en die see met sy klowe, houtbosse en spelonke; en die Groot Karoo anderkant die Groot-Swartberge met sy vlaktes en klipkoppies en kort vaal bossies. “Brolloks en Bittergal” (verwerk deur Leon Rousseau en geïllustreer deur Nelda Vermaak) is in 2009 op die kortlys vir die toekenning van die M.E.R.-prys. In “Die Krismiskinders” word drie kinders deur Kersvader na ’n kinderlose egpaar gebring en hulle kry ook troeteldiere, want Kersvader bring vir hulle Woewoef en Miaau. Hy het egter nog waardevoller presente gebring, want Talie kry ’n viool, Aristo ’n boek met versies en stories en Sontie ’n verfdoos. Die muses Harmonie, Minerva en Ourora leer die kinders dan om met hulle gawes van musiek, woord en skilder die Koning van die Lig te dien. Hulle weier om met hulle gawes die Koning van die Donker te dien en hy verban hulle dan na die diepste donker van die Kangogrotte, waar hulle steeds slaap. Hulle sal miskien eendag gewek word deur ’n ligstraaltjie, wat iemand van die Koning van die Lig moet leen. Vir die jeugmark is ook “Die boekie sonder naam” van 1928, waarin tant Effie verhaaltjies vertel aan Gertjie oor die redding van ’n weggeraakte kind, kinders op ’n piekniek wat in ’n grot vasgekeer word deur ’n krokodildraak, kinders wat deur ’n waterstroom weggevoer word en hoe kinders gedigte maklik kan leer. In die reeks “Verhaaltjies vir laer skole” verskyn “Jantjie Muis en Jakob Slang”, “Kootjie”, “Die twee oorlosies”, “My sewe maters” en “Dirkie Mens en Snytjie Brood”, wat almal later saam uitgegee word onder die titel “Jantjie Muis en Jakob Slang”. Die titelverhaal vertel hoe twee vindingryke muise telkens die slang uitoorlê. Hy lewer ook verskeie suiwer didaktiese werke vir die jeug. “Die goeie burger” spel die jeug se plig as landsburgers uit, “Water en sy aard” vertel meer van water en die natuurwetenskap terwyl “Van die aarde na die sterre” sterrekunde verduidelik. Saam met die literator E.C. Pienaar skryf hy die handleiding “Hoe om te skrywe”, wat vernaamlik op die jonger mark gerig is.
Zola, Gauteng
Zola is 'n seksie van Soweto, 'n voorstad suid van Johannesburg, Suid-Afrika.
C.J. Langenhoven
Nalatenskap
Die Suid-Afrikaanse Poskantoor het in 1973 'n gedenkseël uitgereik vir die 100-jarige herdenking van Langenhoven se geboorte. Die C.J. Langenhovenprys vir Taalwetenskap wat deur die Suid-Afrikaanse Akademie vir Wetenskap en Kuns uitgereik word, is na hom vernoem.
Een van sy bekende gedigte, Siembamba: <poem style="font-style: italic; background-color: #f9f9f9; padding-left:2em"> Siembamba, ek is 'n baba, Siembamba, ek is 'n baba --pas my veilig op in die nood, sus my liefies op die skoot.
Siembamba, ek is 'n jonkman, Siembamba, ek is 'n jonkman --tel my nou maar af van die skoot; ek slaan self die kêrels dood.
Herman Engelbrecht
Digkuns
Skilderye word ook op van sy gedigte gebaseer. Johan du Plessis se skildery wat op die gedig Besaleël uit Droomskerwe gegrond is, was in 1980 een van twintig skilderye wat uit die hele wêreld gekies is vir die jaarlikse internasionale Grand Prix-uitstalling in Monaco.
Nie-fiksie
Poort na Atlantis (’n Strukturele benadering van Hubert Lampo se skrywerskap) bespreek aan die hand van die strukturele metode van literêre ondersoek en evaluering die Vlaamse skrywer Hubert Lampo se werk in die algemeen en sy roman De komst van Joachim Stiller in die besonder. Hierdie boek is lank ’n voorgeskrewe werk vir studente in die letterkunde en ’n groot aantal eksemplare word ook in veral België en Nederland verkoop.
Samesteller
Uit die rubrieke van Kas van den Bergh maak hy ’n keur wat in die bundel Saterdagaand tuis gepubliseer word. Hy lewer ook ’n hoofstuk oor die bou van vleisbraaiplekke in die boek Bier en braai.
Werke vir kinders
Ontmoet ons diere!, wat hy saam met René Woodley skryf, is ’n opvoedkundige inkleurboek vir kinders met versies. Hierdie boek word deur sy vrou in Engels vertaal en onder die titel Meet the animals uitgegee.
Cape Argus
Die koerant was jare lank 'n teenstander van die destydse Nasionale Party, hoewel nie so uitgesproke soos die Engelse, Kaapstadse oggendblad, die Cape Times, nie. Die Cape Times het destyds tot dieselfde groep (SAAN) as die Rand Daily Mail behoort, waarskynlik die grootste teenstander van Apartheid onder die dagblaaie. Nadat SAAN in die middel jare tagtig finansiële probleme ervaar het, het die Argus Printing and Publishing Company die Cape Times bekom, sodat sowel Media24 as Independent News & Media in 2008 elk drie dagblaaie in Kaapstad uitgegee het. Die Engelse uitgawe van die Son is intussen gestaak.
Pofadder, Noord-Kaap
Ekonomie
In 2015 het Abengoa Solar naby Pofadder 'n sonkragsentrale in bedryf gestel, die KaXu Solar One. Die bou van 'n tweede sentrale, die Xina Solar One het in 2014 begin en die verwagting was dat dit in 2017 gereed sou wees. Dit is geleë aan die teerpad tussen Kakamas en die grenspos met Namibië by Onseepkans.
Naaldblaarsuikerbos
'n Brand vernietig die plant maar die sade oorleef. Die saad word in 'n doppie geberg en daarna deur die wind versprei. Die plant is eenslagtig en bestuiwing vind deur die werking van rotte en muise plaas. Die plant groei in sanderige tot swaar kleigrond op hoogtes van 60 – 1 300 m. Die blare is baie veranderlik, naaldagtig tot gegroef-rond. Omhullende skutblare is sag papieragtig, bruin of pienk.
In Engels staan dit as die Awl-leaf sugarbush bekend.
Groenvlei
Groenvlei is ongeveer 20 000 jaar gelede gevorm toe dit deur skuiwende duine van Swartvlei en die see geskei is en het dit ‘n varswatermeer geword. Geen standhoudende riviere voed die meer nie en sy enigste noemenswaardige bron is reënwater. Fluitjiesriet en papkuil groei in die vlei. Alge gee die water ‘n groenerige kleur.
Telesouffleer
'n Telesouffleer is 'n vertoonapparaat wat die persoon wat praat met elektroniese visuele teks van 'n toespraak voorsê. Die gebruik van 'n telesouffleer is soortgelyk aan die gebruik van witkaarte. Die skerm is aan die voorkant van, en gewoonlik onder die lens van 'n professionele videokamera, en die woorde op die skerm word weerspieël in die oë van die aanbieder met behulp van 'n paneel van helder glas of 'n spesiaalvoorbereide balksplitter. Die lig van die aanbieder kaats deur die voorkant van die glas in die lens in, terwyl 'n hulsel rondom die lens en die agterkant van die glas verhoed dat ongewenste lig die lens binnedring.
Toljatti
Toljatti is sowat 1 000 km suidoos van Moskou en 75 km noordwes van Samara aan die Wolga geleë. Die stad is in 1737 volgens 'n dekreet van keiserin Anna van Rusland deur Wassili Nikititsj Tatisjtsjef vir gekerstende Kalmikiërs gestig en het in 1780 stadstatus ontvang. In 1955 het die historiese stad in die nuut opgerigte Koeibisjef-opgaardam versink en 'n nuwe stad is aan die linke Wolgaoewer opgerig. In 1964 is die stad na die Italiaanse kommunis Palmiro Togliatti in Toljatti herdoop. Vanaf 1966 het Toljatti weens die oprigting van die Italiaanse motorvervaardiger Fiat SpA se Ladafabriek 'n sterk ekonomiese groei ervaar.
Callyspongia fructicosa
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1984 deur Desqueyroux-Faúndez.
NG gemeente Bethulie
duimnael|regs|165px|Ds. [[George Stephanus Malan|G.S. Malan, vierde leraar van 1895 tot 1897. Hy het hierheen gekom vanaf die NG gemeente Montagu en vertrek na Greytown.]]
duimnael|regs|165px|Ds. H.C.J. Becker, leraar van Februarie 1898 tot September 1914. Hy het hierheen gekom van die [[NG gemeente Krugersdorp, waar hy die gemeente se eerste leraar was. In sy dienstyd is amper 1 500 vroue en kinders van die konsentrasiekamp op Bethulie in die kampkerkhof begrawe. Hy het in 1903 'n weesinrigting opgerig vir die wesies van die Anglo-Boereoorlog.]]
duimnael|regs|165px|Ds. P.A. Alheit was leraar van 1914 tot 1916.
Die NG gemeente Bethulie is 'n gemeente van die Nederduitse Gereformeerde Kerk in die Suid-Vrystaat wat in 1862 gestig is as die 10de gemeente van die Kerk in die Oranje-Vrystaat en nagenoeg die 85ste in die Kerk. Dis geleë in die Ring van Smithfield, saam met die gemeentes Smithfield, Edenburg, Rouxville, Wepener, Dewetsdorp, Zastron, Reddersburg en Vanstadensrus. Bethulie het in 2015 479 belydende en 137 dooplidmate gehad en die Ring onderskeidelik 3 006 en 844.
Sean Pertwee
Sean Pertwee (gebore 4 Junie 1964) is 'n Engelse akteur en regisseur. Hy is bekend vir sy rolle in die rolprente Event Horizon (1997), Dog Soldiers (2002), Equilibrium (2002), en ''Goal! The Dream Begins'' (2005).
Tjololo
Hy is op sesjarige ouderdom deur Kim Wolhuter, natuurlewe-kameraman en -rolprentmaker, in 1999 opgemerk, terwyl die groot kat nuwe grondgebied vir homself wou afbaken. Die naam Tjololo is ’n samestelling van woorde uit Swazi en Sjangaans, wat "die een wat alleen staan” beteken.
Ys
Ys en die Aarde
Die teenwoordigheid van water op die planeet aarde bepaal die lewe, ook die mense se lewe. Ongeveer 10% van die planeet se landoppervlakte is tans met ys bedek, maar in die planeet se lang geskiedenis het dit anders gewees. In die Eoseen was daar dalk hoegenaamd geen landys nie, in die Kriogenium het dit amper die hele planeet bedek. Daar is tans ook -afhanklik van die seisoen- ongeveer 5% van die see se oppervlak met ys bedek rondom die twee pole. Hoeveel ys die planeet het, hang van twee ewewigte af.
Pietersburg-konsentrasiekamp
Verskuiwing van die kamp
Die vroue van die mans wat ontsnap het is na die Merebank konsentrasiekamp in Durban geneem. Die vrouens is met hul kinders in stinkende perdewaens gelaai. Die reis na Merebank het 7 dae geduur. Die kinders het baie siek geword in die voortdurende reën. Hulle rantsoene is toe met die helfte verminder.
Sterftes in die kamp
‘n Totaal van 49 persone se adres word aangedui as “Burgerskamp, Pietersburg”, wat daarop dui dat hulle in die konsentrasiekamp gebore is en daar gesterf het. Drie van hierdie persone se ouderdom, soos op die lys gemeld, dui egter daarop dat hulle gebore is voordat die kamp gestig is. Daar was wél predikers en teologiese studente in die kamp, wat kinders gedoop het. Vyftien persone is begrawe sonder dat hulle gedoop is.
Mariinskiteater
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Pietersburg-konsentrasiekamp
Die kamp ná die oorlog
Zy riepen niet; Zy klaagden niet;
Tweede Asem
Die Tweede Asem is 'n fase (c. 1917-1934) binne die Afrikaanse poësie wat in die nasleep van die hoogtepunt van die Afrikaanse poësie, wat die lyding van die Tweede Vryheidsoorlog beskryf, ontstaan het. Die term omvat ook die werk van die sogenaamde Twintigers.
Solomon kaDinuzulu
Een van sy susters was Prinses Magogo kaDinuzulu. Sy het bekend geword as sanger van tradisionele Zoeloeliedjies asook as die moeder van Mangosuthu Buthelezi, leier van die Inkatha-Vryheidsparty (IFP).
Jerusalemgangers
Agtergrond
Min is bekend oor die agtergrond en ontstaan van die Jerusalemgangers. Hul opvattings was 'n eienaardige vermenging van godsdiens en politiek. Hulle het Brittanje byvoorbeeld beskou as een van die horings van die dier in die Bybelboek Openbaring. Hul leier was Johan Adam Enslin (1800–1852), ’n eertydse smous in die Kaapkolonie, wat omstreeks 1846 in die omgewing van Winburg as "die profeet" bekend was. Van die ander lede van sy trekgeselskap was Jacob Erasmus, Stoffel de Wet, Paul Roos en Jurie Bekker. Die NG predikant dr. William Robertson het reeds in 1836 in die Swartberge tussen die Groot- en Klein-Karoo met die groep mense in aanraking gekom wat oor land na Jerusalem wou trek. Van die families wat tot dié groep behoort het, byvoorbeeld die De Beers en De Klerks, kan in ’n mate met die Slagtersnek-rebellie (1815–'16) verbind word, een van die vernaamste aanleidende oorsake van die emigrasie of Groot Trek uit die Kaapkolonie.
Kenmerke
Hy het hom vereenselwig met die “onderdaanen” van die Volksraad en op godsdienstige gronde gepleit dat reg moet geskied. Van ’n verdere trekplan na Jerusalem het hy nie melding gemaak nie, hoewel hulle gemeen het hulle sou Jerusalem maklik oorland kon bereik met die "Nyl" langs. Die Jerusalemgangers was oortuig die beloofde land kon nie te ver wees nie aangesien hulle Arabiese perde in die besit van inboorlingstamme waargeneem het. In die Suid-Afrikaanse Biografiese Woordeboek skryf J.P. Claasen die Jerusalemgangers het wel voorbereidings vir die tog na Jerusalem getref. Mietjie Gouws het byvoorbeeld begin beskuit bak en biltong droog en lede van die groep het rondvertel haar rate sou die trekkers teen siektes en kwale kon beskerm. Hulle het die Nederlandse bemiddelaar tussen die Boerefaksies in Transvaal H.T. Bührmann (1822–1890) uitgevra hoe ver Jerusalem van Marico was. Hulle het gemeen die trek sou nie langer as ses weke of twee maande met die ossewa duur as alles goed sou gaan nie. Die Nederlander het hulle probeer duidelik maak dat Jerusalem omtrent sewe of agt maal sover as Kaapstad van Rustenburg af was, dat daar onoorkomelike moeilikhede in die weg was, dat hulle geen Moses het nie en dat Palestina indertyd 'n halfwoestyn en rowersnes was.
Rawson
Rawson is die hoofstad van die provinsie Chubut in Argentinië. Die stad lê langs die Nasionale Roete 3, ongeveer 1 360 kilometer suid van Buenos Aires en ongeveer 20 kilometer van Trelew. Dit het 33 601 inwoners (2013).
Militêre strategie
Militêre strategie in die antieke tye
Alfred Thayer Mahan beskryf in die voorwoord van The Influence of Sea Power upon History hoe die  Romeine effektief hul seemag inspan om die kommunikasie van Hannibal met Kartago te belemmer; en hom so via 'n maritieme strategie te verslaan, wat hulle nie in kon slaag nie.
Militêre strategie na die Middeleeue
In die Dertigjarige Oorlog het koning Gustav II Adolf van Swede 'n gevorderde operasionele strategie gebruik wat tot oorwinning in die gebied van die Heilige Romeinse Ryk gelei het.
Strategie en die Industriële Revolusie
Terwyl die industrialisering groot veranderinge veroorsaak in maritieme tegnologie vernuwe 'n enkele Amerikaanse strateeg, Alfred Thayer Mahan, se hoog persoonlike studie die maritieme strategie. Mahan propageer die opbou van 'n groot vloot, gerig op beheersing van die see en die handelsroetes, in teenstelling met die fortifikasie van die kus. Sy teorieë het groot invloed op die maritieme wapenwedloop tussen veral Engeland en Duitsland tussen 1898 en 1914.
Algoabaai
Die Britse Setlaars van 1820
In hierdie omstandighede het die Britse regering geredelik gehoor gegee aan die pleidooie van Kaapse goewerneur lord Charles Somerset vir immigrante om die oostelike grensgebiede te bewerk, bevolk en help verdedig. Op 12 Julie 1819 het die regering £50 000 bewillig vir 'n skema wat soveel mense moontlik na Suid-Afrika sou neem. Die eerste van 21 skepe het aan die einde van daardie jaar vertrek.
Militêre strategie
Strategie en die kernwapen
Die ontploffing van die eerste kernwapen in Hiroshima (Little Boy) op 6 Augustus 1945 veroorsaak 'n revolusie in die strategiese denke. Die Amerikaners het die monopolie op die kernwapen tot 1949, die jaar waarin die Russe hul eerste suksesvolle kerntoets gedoen het.
Gedurende die Koue Oorlog was daar in Sentraal-Europa sprake van 'n groot opbou van (veral) konvensionele wapens langs die Oosgrens van Wes-Duitsland (die Ystergordyn). Die NAVO-lande was getalsgewys in die minderheid, maar het die voordeel van die verdediger en 'n seker tegnologiese oorgewig gehad en vertrou daarop om 'n moontlike Derde Wêreldoorlog te kan deurstaan. Die Warskoupak was dit hiermee eens en meen net met kernwapens 'n beslissende deurbraak te kan forseer.
Galway Sportgronde
Renovasies sedert 2011
Connacht Rugby het in die 2011-’12-seisoen vir die eerste maal aan Europese Rugby se bloubandkompetisie, die Europese Rugbykampioenebeker (voor die 2014-’15-seisoen as die Heinekenbeker bekend), deelgeneem. Dit het ’n nuwe ontwikkelingsfase by die Sportgrond aangespoor sodat die formele kapasiteit na 7 500 toeskouers uitgebrei is. Die bestaande klubhuis-terras is gesloop om plek te maak vir die nuwe onderdak “Clan-terras”. Hierdie terras word hoofsaaklik deur seisoenkaartjiehouers gebruik. Aanvullende werk is ook agter die terras gedoen met die bou van ’n nuwe kroeg (Die Clan-kroeg), eetplekke en toiletfasiliteite aan die klubhuiskant van die veld. ’n Tydelike onderdaksitpaviljoen, die Westelike Paviljoen, is vir die seisoen langs die hoofpaviljoen opgerig. Hierdie rits verbeteringe het gekom na aanleiding van ’n reeks van ontwikkelinge, soos ’n nuwe speeloppervlak, ’n nuwe klubhuis en spreiligte, wat deur die Ierse Rugbyvoetbalunie befonds is. Voorts is in 2008 reeds ’n gimnasium gebou.
Windhondwedrenne
Windhondwedrenne vind elke Vrydag- en Saterdagaand plaas. Afstande is 350, 525, 550 en 575 jaart. Die hoofwedren by die baan is die Teefkampioenewedren.
Geskiedenis
Teen 1978 was dit nodig om die stadion oor te doen en die bestuur het besluit dat verbeteringe slegs kon plaasvind indien die renbaan gesluit sou word. Daar is gevolglik in 1978 ’n nuwe paviljoen met tralies en totofasiliteit gebou en die baan self is heraangelê met verhoogde krommings. Die groot heropening was op 25 Mey 1979 en die koste van die modernisering het meer as £500 000 beloop. In 2003 is die baan weer intensief opgeknap tydens ’n projek wat die Windhondraad €6 miljoen gekos het.
Huiskraai
Identifikasie
Dit het geen wit in sy veredrag nie. Kleiner as die Swartkraai, met 'n grys agterkop, mantel en bors. Die voël het 'n gemiddelde lengte van 43 cm.
Verspreiding
Ook ingevoer na Oos-Afrika in die omgewing van Zanzibar, Port Sudan, Maputo, Inhaca-eiland, Durban en Oos-Londen. Dit word ook in Kaapstad en Rotterdam aangetref.
William Fehr-versameling
Versamelingsdoel
Fehr se versamingsdoel was eerstens die historiese belang van die item vir Suid-Afrika en tweedens die artistieke meriete. Met die gevolg dat daar baie skilderye is deur onbekende kunstenaars. Die 650 skilderye in Rust en Vreugd is van 155 kunstenaars. Die onderwerpe wat Fehr versamel het, is meestal uitbeeldings van die daaglikse lewe aan die Kaap, straattonele, Kaap die Goeie Hoop, St. Helena, die platteland, diamantmyne, Kaapstad, die oostelike deel van die Kaapkolonie, Transkei, Natal, Vrystaat en die binneland tot die Zambezirivier.
Francis William Reitz
Reitz het 'n baie uiteenlopende politieke en regsloopbaan gehad wat oor meer as veertig jaar gestrek het en in vier verskillende politieke entiteite afgespeel het: die Kaapkolonie, die Oranje-Vrystaat, die Zuid-Afrikaansche Republiek en die Unie van Suid-Afrika. Reitz is in Kaapstad en Londen as prokureur opgelei en het begin deur as prokureur en diamantprospekteerder voordat hy aangestel is as Hoofregter van die Oranje-Vrystaat. Reitz het 'n belangrike rol gespeel in die modernisering van die regstelsel en die staat se administratiewe organisasie in die Oranje-Vrystaat. Hy was terselfdertyd ook 'n prominente openbare figuur en was betrokke in Afrikaanse- en Afrikanerkulturele bewegings en kulturele lewe in die geheel.
Staatsekretaris van die Zuid-Afrikaansche Republiek
[[Lêer:Gobierno sudafricano krueger.png|duimnael|links|Kabinet van Paul Kruger voor 1900: